HMS Kashmir (F12)
Alus tilattiin maaliskuussa 1937 John I. Thornycroft and Companyltä Woolstonista osana vuoden 1937 laivasto-ohjelmaa. Aluksen köli laskettiin 11. lokakuuta nimellä "HMS Javelin" ja se laskettiin vesille 21. maaliskuuta 1939 nimettynä "HMS Kashmiriksi". Alus valmistui 10. lokakuuta, jolloin sen sopimuksen mukaisena hintana oli 391570 puntaa ilman Amiraliteetin toimittamia ase- ja viestijärjestelmiä.
HMS Mahratta (G23)
Alus tilattiin 7. heinäkuuta 1939 Scotts Engineering and Shipbuilder Companyltä Greenockista osana vuoden 1939 laivasto-ohjelmaa. Sen köli laskettiin 21. tammikuuta 1940 nimellä "HMS Marksman". Aluksen aihio kuitenkin räjähti Clydeen toukokuussa 1941 tehdyssä ilmahyökkäyksessä, jolloin se laitettiin siirtokuntoon. Seuraava merkkipaalu valmistuksessa oli töiden jatkaminen 18. elokuuta. Alus laskettiin vesille 28. heinäkuuta 1943 "HMS Mahrattana" heinäkuussa 1942 tehdyn nimenmuutoksen mukaisesti. Nimenmuutoksen taustalla oli Intian hallinnon taloudellinen tuki sotaponnisteluille.